62020TO0451(01)_INF
Üldkohtu presidendi 29. oktoobri 2020. määrus – Facebook Ireland vs. komisjon
(kohtuasi T‑451/20 R)
Ajutiste meetmete kohaldamine – Konkurents – Teabenõue – Määruse (EÜ) nr 1/2003 artikli 18 lõige 3 – Ajutiste meetmete kohaldamise taotlus – Kiireloomulisus – Fumus boni juris – Huvide kaalumine
1.
Ajutiste meetmete kohaldamine – Täitmise peatamine – Ajutised meetmed – Kohaldamise tingimused – Fumus boni iuris – Kiireloomulisus – Tõsine ja korvamatu kahju – Kumulatiivne iseloom – Kõikide asjaomaste huvide kaalumine
(ELTL artiklid 278–279)
(vt punktid 23 ja 24)
2.
Ajutiste meetmete kohaldamine – Täitmise peatamine – Kohaldamise tingimused – Fumus boni iuris – Põhimenetluses lahendatava hagi põhjendamiseks esitatud väidete prima facie kontrollimine – Hagi komisjoni otsuse peale, millega viimane andis korralduse esitada teatud hulga dokumente – Väited, mis puudutavad vajalikkuse põhimõtte ja eraelu austamise põhimõtte rikkumist – Väited, mis ei ole esmapilgul põhjendamatud
(ELTL artiklid 278–279; Euroopa Liidu põhiõiguste harta artikkel 7; nõukogu määrus nr 1/2003, artikli 18 lõige 3)
(vt punktid 30, 53, 68 ja 69)
3.
Konkurents – Haldusmenetlus – Teabenõue – Nõude õiguslike aluste ja eesmärgi äramärkimine – Nõue, et nõutava teabe ja uuritava rikkumise vahel oleks seos – Komisjoni kaalutlusruum – Kohtulik kontroll – Ulatus
(ELTL artikkel 101; nõukogu määrus nr 1/2003, artikli 18 lõige 3)
(vt punktid 36–52)
4.
Konkurents – Haldusmenetlus – Teabenõue – Eraelu riive – Vastuvõetavus – Tingimused
(Euroopa Liidu põhiõiguste harta, artikkel 7; nõukogu määrus nr 1/2003, artikli 18 lõige 3)
(vt punktid 54–67)
5.
Ajutiste meetmete kohaldamine – Täitmise peatamine – Ajutised meetmed – Kohaldamise tingimused – Tõsine ja korvamatu kahju – Ajutist meedet taotleval poolel lasuv tõendamiskoormis – Põhiõiguste riivamise oht – Ebapiisavus tõsise kahjuna käsitamiseks – Hindamine lähtuvalt juhtumi asjaoludest – Kahju, mis on seotud füüsiliste isikute tundlike isikuandmete avalikustamisega
(ELTL artiklid 278 ja 279; Euroopa Liidu põhiõiguste harta, artikkel 7; Üldkohtu kodukord, artikli 156 lõige 3)
(vt punktid 70, 71, 73–75, 82‑94 ja 114)
6.
Ajutiste meetmete kohaldamine – Täitmise peatamine – Kohaldamise tingimused – Kõikide asjaomaste huvide kaalumine – Sellise komisjoni otsuse täitmise peatamine, millega viimane andis korralduse edastada tundlikke isikuandmeid sisaldada võivaid dokumente – Komisjoni üldise huvi säilitada liidu konkurentsieeskirjade tõhusus kaalumine füüsiliste isikute õigusega eraelu kaitsele – Ad hoc menetluse kehtestamine tundlikke isikuandmeid sisaldada võivate dokumentide läbivaatamiseks
(ELTL artikkel 278; Euroopa Liidu põhiõiguste harta, artikkel 7; nõukogu määrus nr 1/2003, artikli 18 lõige 3)
(vt punktid 115–120)
Ese
ELTL artiklitel 278 ja 279 põhinev nõue peatada komisjoni 4. mai 2020. aasta otsuse C(2020) 3011 (final), mis puudutab nõukogu määruse (EÜ) nr 1/2003 artikli 18 lõike 3 ja artikli 24 lõike 1 punkti d rakendamise menetlust (juhtum AT.40628 – Facebooki andmekasutust käsitlev praktika), täitmine.
Resolutsioon
1.
Peatada komisjoni 4. mai 2020. aasta otsuse C(2020) 3011 (final), mis puudutab nõukogu määruse nr 1/2003 artikli 18 lõike 3 ja artikli 24 lõike 1 punkti d rakendamise menetlust (juhtum AT.40628 – Facebooki andmekasutust käsitlev praktika), artikli 1 täitmine, kuna selles sätestatud kohustus puudutab dokumente, mis ei ole seotud Facebook Ireland Ltd majandustegevusega ja mis sisaldavad delikaatseid isikuandmeid, seniks, kuni ei ole rakendatud punktis 2 viidatud menetlust
2.
Facebook Irelandil tuleb tuvastada punktis 1 viidatud andmeid sisaldavad dokumendid ja edastada need komisjonile eraldi elektroonilisel andmekandjal. Need dokumendid tuleb seejärel jätta virtuaalsesse andmeruumi, millele on juurdepääs võimalikult vähestel uurimise eest vastutava rühma liikmetel koos (virtuaalselt või füüsiliselt) osalevate sama arvu Facebooki advokaatidega. Uurimise eest vastutava rühma liikmed analüüsivad ja valivad välja kõnealused dokumendid, andes samas Facebooki advokaatidele võimaluse avaldada nende kohta arvamust, enne kui asjakohasteks peetavad dokumendid lisatakse toimikusse. Juhul, kui tekib eriarvamus dokumendi klassifitseerimise osas, on Facebooki advokaatidel õigus selgitada eriarvamusele jäämise põhjuseid. Jätkuvate erimeelsuste korral võib Facebook Ireland paluda erimeelsuste lahendamist Euroopa Komisjoni konkurentsi peadirektoraadi teabe, kommunikatsiooni ja meedia eest vastutaval direktoril.
3.
Jätta ajutiste meetmete kohaldamise taotlus ülejäänud osas rahuldamata.
4.
Tunnistada kehtetuks 24. juuli 2020. aasta määrus Facebook Ireland vs. komisjon (T‑451/20 R).
5.
Otsustada kohtukulude kandmine edaspidi.